प्रैक्टिस पर बैन के खिलाफ जुटे डॉक्टर
रायपुर | निजी अस्पतालों में प्रैक्टिस बंद करने के फरमान से भड़के डॉक्टर एकजुट हो गए हैं। डॉक्टरों के समर्थन में आईएमए व डेंटल कॉलेज के डॉक्टर भी सामने आ गए हैं। शनिवार को मेडिकल कॉलेज में मेडिकल टीचर एसोसिएशन की जनरल बॉडी की बैठक में तय हुआ कि 10 मार्च तक शपथ-पत्र दिए जाएंगे। शपथ-पत्र में क्या होगा, यह 9 मार्च तक तय होगा। डॉक्टर हाईकोर्ट का भी दरवाजा खटखटाएंगे और अपना पक्ष सुनने की गुहार लगाएंगे। राज्य शासन ने हाईकोर्ट के निर्देश के बाद सरकारी सेवा कर रहे डॉक्टरों की निजी प्रैक्टिस पर बैन लगा दिया है। इस पर डॉक्टरों को 13 मार्च तक शपथ-पत्र देना होगा कि वे दूसरे अस्पताल, लैब या डायग्नोस्टिक सेंटर में काम नहीं करेंगे।
kas_Deva hin_Deva